cyanic-selkie/wikianc huggingface dataset:
Rīgas elektromašīnbūves rūpnīca
Vēsture
Līdz 1990. gadiem RER galvenā produkcija bija: elektroiekārtas piepilsētas vilcieniem (līdzstrāvas un maiņstrāvas), elektroiekārtas vagonu apgaismošanai, elektroiekārtas elektroiekrāvējiem, elektroiekārtas tramvajiem, celtņu elektrodzinēji, spararata ģeneratori, zemsprieguma ierīces (magnētiskie palaidēji), sadzīves ierīces (veļas mašīnas "Rīga", centrifūgas "Centa" u.c.), metālkeramikas izstrādājumi.
1998. gadā RER tika nodots privatizācijā. 1999. gadā Privatizācijas aģentūra rīkoja 36,03 % valstij piederošo rūpnīcas akciju izsoli, kuru iegādājās Krievijas komercbanka Baltijskij bank par  latiem. 2000. gadā uzņēmums kļuva par publisku akciju sabiedrību, un tā akcijas sāka kotēt Rīgas biržā. Līdz 2004. gadam ar akcijām biržā bija veikti tikai 25 darījumi. Akcijas pēdējā cena biržā bija 5 santīmi. RER akciju kotācija biržā tika pārtraukta 2004. gada 1. janvārī. Lai gan investori neattaisnoja cerības uz elektrodzinēju lielo noietu Krievijā, uzņēmums izdzīvoja, optimizējot ražošanu un pārdodot ražošanai nevajadzīgos korpusus.
2005. gada 8. septembrī tika atsākta RER akciju kotācija biržas Brīvajā sarakstā. Kopš 2007. gada 21. maija kapitāldaļas ir izvietotas Baltijas Otrajā sarakstā.
2011. gada septembrī uz esoša Izmēģinājumu centra pamata tika izveidots Zinātniski pētnieciskais izmēģinājumu centrs (AS RER ZPIC). 2011. gadā RER produkcijas piegādes Krievijas tirgum veidoja 88 % no kopējā pārdošanas apjoma. 2012. gadā tika pieņemts jauns stratēģiskās attīstības plāns, pēc kura līdz 2016. gadam bija paredzēts gandrīz trīskāršot ražošanas apjomus, tai pat laikā diversificēt uzņēmuma produkcijas līniju, lai Krievijas daļa nepārsniegtu 75 %.
2012. gada 13. jūnijā RER īpašnieki Lacrier Select Inc., Mals Company Ltd. un Padmore Systems corp. katrs pārdeva 3,35 % akciju Britu Virdžīnās reģistrētajam Imfelant Productions Inc. 2012. gada 31. augustā "Rīgas elektromašīnbūves rūpnīca" no Kiprā reģistrētā Droumlin Enterprises Limited par 936 tūkstošiem latu nopirka specializētās vairumtirdzniecības uzņēmumu SIA LatTransKomplekt. Decembrī bija iegūti 98,5 % AS Latvo kapitāldaļu, kapitalizējot Latvo parādsaistības pret RER. 2013. gada 17. jūlijā komercsabiedrība LatTransKomplekt tika likvidēta, pievienojot to RER.
2014. gada 13. janvārī RER paziņoja, ka trīs gadu laikā plānots ieguldīt 17,2 miljonus eiro, lai modernizētu tehniskās iekārtas un radītu jaunus produktus. Līdz 2017. gadam bija paredzēts izstrādāt jaunākās paaudzes asinhronās vilces elektrodzinējus, kā arī gaisa kondicionēšanas sistēmu pasažieru vagoniem. Jauno prototipu izstrādi veica SIA "Transporta mašīnbūves kompetences centrs". 2014. gadā Krievijas rubļa kursa pazemināšanās dēļ radās problēmas Krievijas tirgū, tāpēc realizācijas līgumi ar Krievijas tirgus pircējiem tika pārslēgti uz eiro.
2015. gada jūnijā un jūlijā uzņēmumi Lacrier un Padmore pārdeva savas akcijas (katrs 23 %), un 46 % kapitāldaļu ieguva Krievijas uzņēmums ZAO Krona Grup. 2016. gada 5. augustā tika dibināts meitas uzņēmums SIA "RER-Termināls", kas nodarbojās ar materiālu un izejvielu pirkšanu un pārdošanu; 2017. gada 3. martā 29,82 % tā kapitāldaļu tika pārdota SIA BSCT, līdz 2017. gada 27. novembrī samazinājās līdz 7,89 %, un līdz 2018. gada 19. janvārim "RER-Termināls" pilnībā pārgāja BSCT īpašumā. 2017. gada 24. aprīlī tika paziņots, ka AAS Baltijskij Bank pārdevusi tai piederošās 17,4 % akcijas uzņēmumam Crowning Finance Cyprus Limited.
2018. gada aprīlī Kiprā reģistrētais uzņēmums Measurestep Enterprises Limited iegādājās RER akcijas no Mals Company Ltd. (23 %) un Imfelant Productions Inc. (10,05 %). Maijā Measurestep Enterprises Limited ieguva kontroli pār uzņēmumiem ZAO Krona Grup un Crowning Finance Cyprus Limited, palielinot tiešo un netiešo dalību RER līdz 97,23 %, un tā Finanšu un kapitāla tirgus komisijā vērsās ar iesniegumu atļaujas saņemšanai "Rīgas elektromašīnbūves rūpnīca" obligātā akciju atpirkšanas piedāvājuma izteikšanai. 2018. gada novembrī Measurestep Enterprises Limited pārdeva Crowning Finance Cyprus Limited kapitāldaļas Krievijas uzņēmumam OOO Holding Transportnye Komponenty, tādējādi Measurestep Enterprises Limited tiešā un netiešā dalība RER samazinājās līdz 80,45 %.
2020. gada novembrī OOO Holding Transportnye Komponenty no Measurestep Enterprises Limited ieguva 34,45 % RER akciju un ZAO Krona Grup (tam piederēja 46 % akciju) 80 % kapitāldaļu; tādējādi Holding Transportnye Komponenty tieša un netieša līdzdalība pieauga līdz 98,64 % no RER balsstiesīgā pamatkapitāla. 2021. gada 9. februārī Finanšu un kapitālā tirgus komisija atļāva OOO Holding Transportnye Komponenty veikt AS "Rīgas elektromašīnbūves rūpnīca" galīgo akciju atpirkšanu. 26. februārī visas akcijas bija atpirktas, un AS "Rīgas elektromašīnbūves rūpnīca" akcijas tika izslēgtas no Nasdaq Baltijas Otrā saraksta.
Rīgas zemes apgabals
Rīgas zemes apgabals (de) bija administratīvi teritoriālā vienība Ostlandes Latvijas ģenerālapgabala (1941—1944) sastāvā. Rīgas zemes apgabala komisārs bija Joahims Fusts (Joachim Fust).
1941. gada 25. jūlijā tika dibināts Rīgas apgabals, kas 1941. gada 1. septembrī tika sadalīts Rīgas zemes apgabalā un Rīgas pilsētas apgabalā (Kreisgebiet Riga-Stadt). Apgabals tika likvidēts pēc tam, kad Rīgu 1944. gada 13. oktobrī iekaroja Sarkanā armija.
Teritoriālais iedalījums
Rīgas zemes apgabala sastāvā ietilpa
Gistavs Sandrā
Silvēns Gistavs Sandrā (fr; dzimis, miris ) bija franču vingrotājs, pirmais olimpiskais čempions individuālajā daudzcīņā vīriešiem vingrošanā.
Sandrā startēja 1900. gada olimpiskajās spēlēs Parīzē vienīgajā vingrošanas disciplīnā — individuālajā daudzcīņā. Šajā disciplīnā, kuru veidoja 16 vingrinājumi, viņš izcīnīja zelta medaļu, apsteidzot savu tautiešus, sudraba medaļas ieguvēju Noēlu Bā un bronzas medaļas ieguvēju Lusjēnu Demanē.
Sirds ritms
Sirds ritms jeb sirdsdarbība ir sirdspukstu ātrums, kas nosaka kontrakciju skaitu (sitienus) ko sirds veic minūtē (sit/min; BPM - beats per minute). Sirdsdarbības ātrums var atšķirties atkarībā no ķermeņa fiziskajām vajadzībām, ieskaitot nepieciešamību absorbēt skābekli un izdalīt oglekļa dioksīdu, bet to modulē arī neskaitāmi faktori, tostarp, bet ne tikai, ģenētika, fiziskā sagatavotība, stress vai psiholoģiskais stāvoklis, uzturs, narkotikas, hormonālais stāvoklis, vide un slimības/slimības, kā arī mijiedarbība starp šiem faktoriem un starp tiem. Parasti tas ir vienāds vai tuvu pulsam, ko mēra jebkurā perifērijas punktā.
Amerikas Sirds asociācija norāda, ka normāls pieauguša cilvēka pulss miera stāvoklī ir 60–100 sitieni minūtē. Tahikardija ir augsts sirdsdarbības ātrums, kas miera stāvoklī ir virs 100 sitieniem minūtē. Bradikardija ir zems sirdsdarbības ātrums, kas miera stāvoklī ir zem 60 sitieniem minūtē. Miega laikā bieži sastopama lēna sirdsdarbība ar ātrumu 40–50 sitieni minūtē un tā tiek uzskatīta par normālu. Ja sirds nedarbojas regulāri, to sauc par aritmiju. Sirdsdarbības novirzes dažreiz norāda uz slimību.
1984.—1985. gada Eiropas kausa sezona
1984.—1985. gada Eiropas kausa sezona bija Eiropas spēcīgākā futbola klubu turnīra 30. sezona. Sezona ilga no līdz. Finālspēle norisinājās Heizela stadionā Briselē.
Par Eiropas kausa uzvarētājiem pirmo reizi kļuva Itālijas klubs Juventus, kas finālā uzvarēja Anglijas klubu Liverpool ar rezultātu 1–0. Juventus kļuva par pirmo komandu, kas ir ieguvusi visus trīs Eiropas galvenos klubu titulus (Eiropas kauss/UEFA Čempionu līga, UEFA kauss/UEFA Eiropas līga un UEFA Kausu ieguvēju kauss).
Finālu aizēnoja traģēdija, kas notika pirms spēles. Liverpool fani tika pāri nožogojumam, kas norobežoja abu komandu fanus. Pārāk liela svara dēļ stadiona konstrukcija sabruka, nogalinot 39 cilvēkus un vēl vairākus simtus ievainojot. Pēc traģēdijas, Anglijas klubi tika izslēgti no Eiropas kausiem uz pieciem gadiem.
Lakricas pica
"Lakricas pica" (en) ir 2021. gada ASV drāmas filma, kuras režisors un scenārija autors ir Pols Tomass Andersons. Filmā galvenās lomas atveido Alana Haima, Kūpers Hofmans, Šons Penns, Toms Veitss, Bredlijs Kūpers un Benijs Safdijs.
Filmas darbība norisinās 70. gados. 15 gadus vecais aktieris Gerijs Valentains (Hofmans) iemīlas vecākā fotogrāfē Alanā Keinā (Haima) un cenšas viņu aplidot.
"Lakricas pica" pirmizrāde notika. Filma saņēma pozitīvas kritiķu atsauksmes un tika nominēta trijām Amerikas Kinoakadēmijas balvām — labākā filma, labākais režisors un labākais oriģinālscenārijs. Amerikas Kinoinstitūts filmu ierindoja savā 2021. gada labāko filmu sarakstā. 79. Zelta globusa balvu ceremonijā "Lakricas pica" tika nominēta četrām balvām, tai skaitā kā labākais mūzikls vai kinokomēdija.
Šī ir kinodebija gan dziedātājai Alanai Haimai, gan aktiera Filipa Sīmora Hofmana dēlam Kūperam Hofmanam.
Tev, mana labā
Tev, mana labā! ir Raimonda Paula pirmais estrādes dziesmu albums, tas izdots firmā "Melodija" 1969. gadā. Tajā iekļautas pirmās popularitāti guvušās R. Paula dziesmas, tai skaitā divu pirmo "Mikrofona" aptauju uzvarētājas "Mežrozīte" un "Dziesma nenosalst". Albumu ieskaņojis Rīgas estrādes orķestris, sieviešu vokālais ansamblis un solisti Ojārs Grinbergs, Margarita Vilcāne, Zdzislavs Romanovskis, Nora Bumbiere, kā arī grupa "Eolika".
2001. gadā albums tika izdots CD formātā ar nosaukumu "Tev, mana labā", tam pievienotas četras dziesmas no R. Paula 1970. gadā iznākušā minialbuma (EP) "Zilie lini". Populārākā no šīm četrām dziesmām ir "Zilie lini", kas "Mikrofona" aptaujā 1969. gadā ieguva 2. vietu un vēlāk kļuva populāra Padomju Savienībā, tā ieskaņota arī krievu ("Синий лен"), igauņu ("Sinine lina") un poļu ("Modry len") valodā. Savukārt cita mazās skaņuplates dziesma "Sens ir tas stāsts" 1969. gada aptaujā ierindojās 3. vietā.
2020. gadā visas albuma "Tev, mana labā" un minialbuma "Zilie lini" dziesmas kopā ar minialbuma "Estrādes dziesmas ar latviešu tautas dziesmu tekstiem" dziesmām iekļautas R. Paula agrīno estrādes dziesmu izdevumā "Dziesmas", ko izdevniecība "Plate" izdevusi vinila formātā.
Dziesmu saraksts
EP "Raimonda Paula dziesmas ar A. Krūkļa vārdiem"
Brenda Songa
Brenda Songa (en; dzimusi ) ir aziātu izcelsmes ASV aktrise, producente un modele.
Karjeru šovbiznesā sāka bērnībā kā modele. Karjeru televīzijā sākusi ar lomām seriālos Fudge un 100 Deeds for Eddie McDowd. Ieguva Young Artist balvu par lomu filmā The Ultimate Christmas Present. Vēl ir filmējusies filmās "Spēlē kā Maikls", Get a Clue, Stuck in the Suburbs, Wendy Wu: Homecoming Warrior, Special Delivery, College Road Trip, "Sociālais tīkls". 2005. gadā sāka atveidot Londonas Tiptones tēlu Disney seriālos The Suite Life of Zack & Cody un The Suite Life on Deck.
Prinča Reģenta šaurums
Prinča Reģenta šaurums (en) ir jūras šaurums Kanādas Arktiskajā arhipelāgā. Savieno Lankastera šaurumu ziemeļos ar Būtijas līci dienvidos. Atdala Bafina salas Brodēra pussalu austrumos no Somersetas salas rietumos.
19. gadsimtā Ziemeļrietumu jūrasceļa meklējumos šaurumu šķērsojušas vairākas ekspedīcijas (Viljams Perijs 1819. gadā, Džons Ross 1829. gadā). Tikai 1852. gadā tika atklāta rietumu izeja Belo šaurums starp Somersetu un Būtijas pussalu.
Flāmu Brabante
Flāmu Brabante ir viena no desmit Beļģijas provincēm valsts centrālajā daļā, Flandrijā. Province robežojas ar Antverpeni ziemeļos, ar Limburgu austrumos, ar Ljēžu dienvidaustrumos, ar Valoņu Brabanti dienvidos, ar Eno dienvidrietumos un ar Austrumflandriju rietumos. Province no visām pusēm ieskauj Briseles galvaspilsētas reģionu. Provinces administratīvais centrs un lielākā pilsēta ir Lēvena. Nākamās lielākās pilsētas ir Dilbeka, Vilvorde, Halle un Grimbergena. Provinces kopējā platība ir 2 106 km², pēc 2013. gada datiem provincē dzīvo 1 086 446 iedzīvotāji.
Bendžamins Spoks
Bendžamins Makleins Spoks (en; dzimis, miris ) bija amerikāņu pediatrs un autors.
Spoks bija pirmais pediatrs, kas studēja psihoanalīzi, lai saprastu bērnu vajadzības. Viņa idejas par bērnu kopšanu ietekmēja vairākas vecāku paaudzes, lai tie pret bērniem izturētos kā ar personībām. Daļa kolēģu viņu arī kritizēja.
1946. gadā tika publicēta viņa grāmata "Bērns un tā kopšana" (The Common Sense Book of Baby and Child Care), kas kļuva par dižpārdokli. Līdz 1998. gadam tika pārdoti 50 miljoni grāmatas kopiju. Saskaņā ar The New York Times grāmata pirmos 52 gadus kopš tās izdošanas bija otra visvairāk pārdotākā grāmata ASV pēc Bībeles. Grāmata tikusi iztulkota vairāk nekā 30 valodās, tai skaitā arī latviski (pirmais latviskais izdevums 1975. gadā).
Studējis Jeila Universitātē, studiju laikā piedalījies, kur izcīnījis zelta medaļu airēšanā.
Renners
Renners var būt:
Baltā ziemene
Baltā ziemene (Flammulina fennae) ir Latvijā reti sastopama ziemeņu ģints sēne, kuras augļķermeņi ir ēdami.
Rēzeknes Satiksme
„Rēzeknes Satiksme” ir Rēzeknes pašvaldības sabiedrība ar ierobežotu atbildību, kura tika reģistrēta 2011. gada 20. oktobrī pēc Rēzeknes domes lēmuma 2011. gada 14. oktobra sēdē.
2011. gada 11. novembrī „Rēzeknes Satiksmei” tika piešķirtas tiesības sniegt sabiedriskā transporta pakalpojumus Rēzeknes pilsētas maršrutu tīklā no 2012. gada 1. janvāra. Bet 2011. gada 14. novembrī tika lemts palielināt „Rēzeknes Satiksmes” pamatkapitālu līdz 99 000 latiem.
Baltā ziemene
Taksonomija
Vēsturiski uzskatīta par koši dzeltenās un vēsākā laikā augošās samtainās ziemenes bālo formu ''Flammulina velutipes var. fennae'', tomēr 1983. gadā izdalīta kā patstāvīga suga.
Rēzeknes Satiksme
Savas darbības sākumā „Rēzeknes Satiksme” plāno nomāt transportu no „Rīgas satiksmes”.
Baltā ziemene
Augšanas apstākļi
Saprotrofs, aug pa vienai (reti) vai lielos ceros (līdz 100 eksemplāriem kopā), uz augsnē iegremdētas lapu koku koksnes vai tieši uz celmiem, ļoti reti uz dzīviem kokiem. Bieži aug pilsētās un citās atklātās vietās. Atradnes novērotas visā pasaulē, tomēr galvenokārt Eiropā. Arī Eiropā tiek uzskatīta par retu un, piemēram, Čehijā iekļauta Sarkanajā grāmatā. Latvijā aug galvenokārt septembrī.
Rēzeknes Satiksme
Maršruti
2011. gada 19. decembrī Rēzeknes pilsētas dome apstiprināja jauno sabiedriskā transporta kustības sarakstu, kas stājas spēkā no 2012. gada 1. janvāra. Salīdzinot ar iepriekšējo, jaunais saraksts ir mainījies apmēram par 20 procentiem.
Agrāko 24 maršrutu vietā, no 2012. gada 1. janvāra pilsētā kursēs 19 maršruti. Daži iepriekšējie maršruti tika apvienoti. Tāpat tika mainīti dažu pieturu nosaukumi, piemēram, "Rūķītis" uz "Lana" un "RPKK" uz "Rūpnīcas iela". No jaunā gada visi maršruti sākas centrā — pieturā pie pieminekļa „Vienoti Latvijai”.
Baltā ziemene
Barības vērtība
Laba ēdamā sēne, cepama bez novārīšanas, taču daļa avotu iesaka blanšēšanu. Kātiņu sīkstuma dēļ lieto parasti tikai cepurītes.
Ehokardiogrāfija
Ehokardiogrāfija jeb EhoKG ir sirds ultraskaņas diagnostikas metode. Tas ir sirds medicīniskās attēlveidošanas veids, izmantojot standarta ultrasonogrāfijas metodi vai Doplera ultrasonogrāfiju. Iegūto diagnostisko attēlu sauc par ehokardiogrammu.
Ziemeļvalstu ģimnāzija
Ziemeļvalstu ģimnāzija (ZVĢ) ir vispārējās vidējās izglītības iestāde, kas atrodas Paula Lejiņa ielā 12 Zolitūdē, Rīgā, sākumskola atrodas Anniņmuižas ielā 11. Tā ir vienīgā skola Latvijā, kur vienkopus var apgūt zviedru, norvēģu, somu un dāņu valodu. Kopš dibināšanas skolā ir strādājuši gandrīz 30 viesskolotāji no Zviedrijas, Somijas, Norvēģijas, Dānijas, ASV un Igaunijas.
Izglītības programmas
Skolā tiek īstenotas šādas programmas:
Vēsture
Ziemeļvalstu ģimnāziju atklāja 1991. gada 1. oktobrī Zolitūdē. 1992. gadā ģimnāzijai piešķīra padziļinātas svešvalodu apguves skolas statusu. Kopš 1993. gada 1. septembra 1. — 4. klases mācās otrā ēkā Anniņmuižas ielā 11. 2003. gadā izveidoja skolas muzeju.
2013. gada Ata Kronvalda fonda Latvijas skolu reitingā Ziemeļvalstu ģimnāzija ieņēma 77. vietu lielo skolu grupā.
Ehokardiogrāfija
Ehokardiogrāfija ir regulāri izmantota, diagnosticējot, ārstējot un novērojot pacientus ar jebkādām aizdomām vai zināmām sirds slimībām. Tas ir viens no visplašāk izmantotajiem diagnostikas testiem kardioloģijā. Tas var sniegt daudz noderīgas informācijas, tostarp sirds izmēru un formu (iekšējā kambara izmērus), pumpēšanas kapacitāti un jebkādu audu bojājumu atrašanās vietu un apjomu. Ehokardiogramma var arī sniegt ārstiem citus sirds funkcijas aprēķinus, piemēram, aprēķināt sirdsdarbību, izsviedes frakciju un diastolisko funkciju (cik labi sirds atslābst).
Ehokardiogrāfija ir svarīgs instruments, lai novērtētu sienas kustības anomālijas pacientiem ar aizdomām par sirds slimībām. Tas ir instruments, kas palīdz agrīnā stadijā diagnosticēt miokarda infarktu, kas parāda sirds reģionālo kustību anomāliju. Tas ir arī svarīgi, ārstējot un sekojot pacientiem ar sirds mazspēju, novērtējot izsviedes frakciju.
Ehokardiogrāfija var palīdzēt noteikt kardiomiopātijas, piemēram, hipertrofisku kardiomiopātiju, paplašinātu kardiomiopātiju un daudzas citas. Stresa ehokardiogrāfijas izmantošana var arī palīdzēt noteikt, vai sāpes krūtīs vai ar to saistītie simptomi ir saistīti ar sirds slimībām. Lielākā ehokardiogrāfijas priekšrocība ir tā, ka tā nav invazīva (nav saistīta ar ādas griešanu vai iekļūšanu ķermeņa dobumos) un tai nav zināmu risku vai blakusparādību. Ehokardiogramma var ne tikai izveidot sirds struktūru ultraskaņas attēlus, bet arī var precīzi novērtēt asinis, kas plūst caur sirdi, izmantojot Doplera ehokardiogrāfiju, izmantojot impulsa vai nepārtraukta viļņa Doplera ultraskaņu. Tas ļauj novērtēt normālu un patoloģisku asins plūsmu caur sirdi. Krāsu Dopleru, kā arī spektrālo Dopleru izmanto, lai vizualizētu jebkādus patoloģiskus sakarus starp sirds kreiso un labo pusi, asiņu noplūdi caur vārstiem (vārstuļu regurgitācija) un novērtētu, cik labi vārsti atveras (vai neatveras) vārstuļa stenozes gadījumā). Doplera paņēmienu var izmantot arī audu kustības un ātruma mērīšanai, izmantojot audu Doplera ehokardiogrāfiju.
Ehokardiogrāfija bija arī pirmā ultraskaņas apakšspecialitāte, kurā tika izmantots intravenozais kontrasts. Ehokardiogrāfiju veic sirds sonogrāfi, sirds fiziologi (Lielbritānijā) vai ārsti, kuri ir apmācīti ehokardiogrāfijā.
Zviedru ārsts Inge Edlers (1911—2001), Lundas universitātes absolvents, atzīts par "ehokardiogrāfijas tēvu", bija pirmais no savas profesijas, kurš sirds slimību diagnosticēšanai izmantoja ultraskaņas impulsa atbalss attēlveidošanu, ko izgudroja akustiskais fiziķis Floids Fairstons, ko izstrādāja, lai atklātu metāla lējumu defektus. Faktiski Edlers 1953. gadā izgatavoja pirmos ehokardiogrāfus, izmantojot rūpniecisko Firestone-Sperry ultraskaņas reflektoskopu. Izstrādājot ehokardiogrāfiju, Edlers strādāja ar fiziķi Karlu Helmmu Hercu, kurš bija Nobela prēmijas laureāta Gustava Herca dēls un Heinriha Rūdolfa Herca mazdēls.
Lietošana medicīnā
Veselības biedrības iesaka izmantot ehokardiogrāfiju sākotnējai diagnostikai, ja notiek izmaiņas pacienta klīniskajā statusā un pēc jauniem ehokardiogrammas datiem ārsts var mainīt pacienta aprūpi. Veselības sabiedrības neiesaka veikt regulāras pārbaudes, ja pacienta klīniskais stāvoklis nemainās vai ja ārsts, visticamāk, nemainīs pacienta aprūpi, pamatojoties uz pārbaudes rezultātiem.
Parasts ehokardiogrāfijas pārmērīgas izmantošanas piemērs, ja tas nav norādīts, ir ikdienas pārbaužu izmantošana, reaģējot uz pacienta diagnozi — vieglas sirds vārstuļu slimības. Šajā gadījumā pacienti bieži ir asimptomātiski gadiem ilgi pirms pasliktināšanās sākuma, un ehokardiogrammas rezultāti neizmainītu aprūpi bez citām klīniskā stāvokļa izmaiņām.
Apzīmējumi
Tipiskākie pieņemtie termini ehokardiogrāfijas sirds izmeklējumos parasti ir:
Baltā ziemene
Līdzīgās sugas
Ziemenes var sajaukt ar līdzīgi ceros augošajām celmenēm un parasti neēdamajām sērsēnēm, kurām nav ziemenēm raksturīgā tumšā kātiņa un lapiņas parasti ir krāsainas. Ēdamā dūmainā sērsēne ir ar dzeltenīgu cepurīti, bet gaišu kātiņu un pelēcīgām lapiņām, neēdamā ķieģeļsarkanā sērsēne ar zilpelēkām lapiņām. Līdzīgi ceros var augt arī dažādas vērdiņsēnes, kurās savulaik ieskaitīja arī ziemenes, un citas sēnes.
Trušeļi
Trušeļi ir ciems Kalniešu pagastā, Krāslavas novadā. Atrodas 286 km attālumā no Rīgas.
Ciema apkārtnē atrodas Lukštānu ezers.
2110. gadi
2110. gadi ir 22. gadsimta 2. desmitgade, kas sāksies un beigsies.
Jalta
Jalta (ukraiņu un ru, crh) ir kūrortpilsēta Ukrainas dienvidos, Krimas pussalas dienvidu krastā. Pilsēta apskauj līci, kas iesniedzas Krimas pussalā, bet pašu pilsētu ielenc ar mežiem apaugušie Krimas kalni. Administratīvi Krimas Autonomās Republikas republikas nozīmes pilsēta (kopējā teritorija 282,9km², 142 100 iedzīvotāju), kurai pakļauti arī Alupkas pilsēta un Gaspras, Gurzufas, Livādijas, Masandras, Simeizas un Forosas pilsētciemati.
Aptuveni 70 kilometru garo joslu gar jūru, kur atrodas arī Jalta, nereti sauc par "Lielo Jaltu". Jalta ir Krimas nozīmīgākais kūrortu centrs. Bez kūrortiem pilsētā ir arī attīstīta osta un transporta mezgli. Jaltā valda mitrs, subtropisks klimats, kas ir labvēlīgs vīnogu, orhideju u.c. siltumu mīlošu augu audzēšanai.
Vēsture
Apdzīvotā vieta radās pēc tam, kad sengrieķi šeit Melnās jūras krastā izveidoja Jalisas koloniju (el — "drošais krasts"). Dženovas tirgotāji to dēvēja par Etalitu vai Galitu. 1945. gadā netālu no pilsētas — bijušajā Krievijas ķeizara Aleksandra II rezidencē Livādijā — notika Jaltas konference.
Krimas aneksijas laikā 2014. gada martā to okupēja Krievijas bruņotie spēki.
Rīgas pilsētas apgabals
Rīgas pilsētas apgabals (Kreisgebiet Riga-Stadt) bija administratīvi teritoriālā vienība Ostlandes Latvijas ģenerālapgabala (1941-1944) sastāvā.
Vēsture
1941. gada 25. jūlijā tika dibināts Rīgas apgabals, kas 1941. gada 1. septembrī tika sadalīts Rīgas zemes apgabalā un Rīgas pilsētas apgabalā. Rīgas pilsētas apgabala komisārs (Gebietskommissar Riga–Stadt) bija I. V. Altemeijers (Altemeyer), Rīgas pilsētas lielvecākais (oberbirģermeistars) bija Hugo Vitroks. Pēc viņa aizbraukšanas 1944. gada 4. oktobrī komisāra birģermeistara (kommissarischer Bürgermeister) pienākumus pildīja Hanss Vindgasens (Windgassen). Apgabals tika likvidēts pēc tam, kad Rīgu 1944. gada 13. oktobrī iekaroja Sarkanā armija.
4. studija
"4. studija" (Ceturtā studija) ir raidījums Latvijas Televīzijas pirmajā kanālā (LTV1). To attīsta producentu studija "Finger Film Productions" kopā ar Latvijas Televīziju. Raidījums "4. studija" ir pēctecis raidījumam "Četras istabas" (2013—2014).
Raidījuma mērķis un formāts
Raidījums tiek pārraidīts tiešraidē LTV1 kanālā, plkst. 18.56. "4. studija" ēterā ir no pirmdienas līdz ceturtdienai, taču pēc Ārkārtējās situācijas ieviešanas raidījums ir redzams no otrdienas līdz ceturtdienai, un tagad arī rāda turpmāk, jo pirmdienās raidījums ir Aizliegtais paņēmiens.
Raidījuma "4. studija" mērķis un uzdevums ir aktualizēt sabiedrībai nozīmīgas un sasāpējušas tēmas un problēmas, kas ietekmē ikviena Latvijas iedzīvotāja un sabiedrības kopumā ikdienu. Raidījuma misija formulēta sauklī – «Neērti jautājumu ērtākai ikdienai». Raidījuma "4. studija" veidošanā aktīvi tiek iesaistīti tā skatītāji, ir iespējas sazināties ar raidījuma komandu gan pa tālruni, gan e-pastu, gan arī sociālajos tīklos.
Raidījuma vēsture un interesanti fakti
Pirmais "4. studijas" raidījums ēterā nonāca 2014. gada 1. septembrī, to vadīja Arnis Blodons un Inese Vaikule. Gadu gaitā raidījumam ir bijuši vairāki vadītāji - Ramona Salmiņa, Ingus Ulmanis, Jānis Krops, Sandra Kropa, Mārtiņš Labāns, taču šobrīd raidījumu vada Inese Vaikule un Aleksandrs Tuguševs.
Kolīnas kauja
Kolīnas kauja (de, cs) bija kauja Septiņgadu kara laikā, kas tika izcīnīta starp Austrijas impērijas karaspēku Leopolda fon Dauna vadībā un Prūsijas karalistes karaspēku Frīdriha Lielā vadībā. Prūši cieta smagu sakāvi, šī kauja bija viena no retajām, kurā zaudējumu cieta Frīdrihs Lielais.
Otrā pasaules kara hronoloģija (1939)
Šajā lapā ir apkopota Otrā pasaules kara pirmā gada (1939) hronoloģija.
Kolīnas kauja
Uzvarot Prāgas kaujā 1767. gada 6. maijā, Frīdrihs Lielais nolēma, ka spēki ir nepietiekami, lai uzbruktu Prāgai, tomēr atradās tās tuvumā. Nepaspēdamas uz Prāgas kauju, Leopolda fon Dauna vienības lēnām tuvojās pilsētai, tāpēc Frīdrihs Lielais bija spiests sašķelt savu karaspēku un doties pretim Daunam. Dauna karaspēks tikmēr ieņēma aizsardzības pozīcijas uz rietumiem no Kolīnas. Frīdriha Lielā plāns bija sakaut ienaidnieku ar pārspēku, slīpi uzbrūkot austriešu labajam flangam.
Prūšu karaspēks tomēr sāka uzbrukumu pāragri un frontāli, tāpēc austriešu labais flangs izturēja. Tā kā austriešiem bija vairāk karaspēka, tas izšķīra kaujas likteni. Kauja turpinājās 6 stundas. Kad Frīdrihs Lielais saprata, ka kauja zaudēta, viņš nodeva komandēšanu Anhaltas-Desavas Moricam un devās atpakaļ uz Prāgu.
Kristijans Jakičs
Kristijans Jakičš (hr, dzimis ) ir Horvātijas futbolists, spēlē pussarga pozīcijā, pārstāv Horvātijas futbola izlasi. Kopš 2022. gada Jakičs pārstāv Vācijas Bundeslīgas komandu Eintracht Frankfurt.
Iepriekš Jakičs ir spēlējis Horvātijas komandās RNK Split, Lokomotiva, Istra 1961 un Dinamo Zagreb.
Horvātijas futbola izlases rindās Jakičs debitēja 2021. gadā.
Sasniegumi
Eintracht Frankfurt
Astola
Astola (ur) ir 6,7 km2 liela Pakistānai piederoša neapdzīvota sala Arābijas jūrā apmēram 25 kilometrus no kontinenta. Pēc platības tā ir lielākā Pakistānas jūras sala.
Astola pēc reljefa ir plato ar stāvām nogāzēm, sevišķi ziemeļu pusē. Veģetācija skopa. Salas pludmalēs ligzdo apdraudētais zaļais jūras bruņurupucis (Chelonia mydas) un kritiski apdraudētais knābjainais jūras bruņurupucis (Eretmochelys imbricata). Astolā dzīvo endēmiska odžu pasuga Echis carinatus astolae. Sala ir svarīga putnu vieta. Putnu populāciju apdraud žurku ierobežošanai ieviestie kaķi.
Eduardu Karvaļu
Eduardu duš Reišs Karvaļu (pt; dzimis ) ir bijušais Portugāles futbolists, vārtsargs, Portugāles futbola izlases dalībnieks.
Sasniegumi
Vitória de Setúbal
Braga
Benfica
Dinamo Zagreb
Portugāle
Trūpi (Goliševas pagasts)
Trūpi ir ciems Goliševas pagastā, Kārsavas novadā. Atrodas 287 km attālumā no Rīgas.
Nīcgales iela
Nīcgales iela var būt:
V. K. Bērda starptautiskā lidosta
V. K. Bērda starptautiskā lidosta (en) ir starptautiskā lidosta Antigvā un Barbudā, Antigvas salā, kas apkalpo valsts galvaspilsētu Sentdžonsu. Lidostā bāzējas aviosabiedrības LIAT un ABM Air. Tā izbūvēta 1941. gadā kā ASV Gaisa spēku bāze un saucās Kūlidža lidlauks (Coolidge Airfield). 1949. gadā tā tika nodota civilā lietošanā. 1985. gadā nosaukta Antigvas un Barbudas pirmā premjerministra Veres Bērda vārdā. 2015. gadā tika uzcelts jauns lidostas terminālis, bet vecais - pārveidots par biroju ēku.
Regulārie lidojumi visu gadu:
Iveta Kažoka
Iveta Kažoka (dzimusi 1982. gadā) ir domnīcas „Sabiedriskās politikas centrs PROVIDUS” direktore un vadošā pētniece, kas specializējas labas pārvaldības un sabiedrības līdzdalības jautājumos Latvijā un Eiropas Savienībā. Viņas zināšanas izmanto Saeimas komisijas un Ministru Kabineta sistēmas darba grupas, strādājot ar jautājumiem, kas skar, piemēram, politisko partiju regulēšanu vai sabiedrības iesaisti lēmumu pieņemšanā.
Kažokai ir Latvijas Universitātes maģistra grāds tiesību zinātnēs, kā arī papildus starpuniversitāšu diploms Eiropas Savienības tiesībās. Viņa ir bijusi vieslektore augstskolās, lasot kursus par publiskajām tiesībām, publiskās pārvaldes tiesībām un tiesību filozofiju. Pirms darba uzsākšanas "PROVIDUS" 2005. gadā, Iveta strādāja Tieslietu ministrijā.
Dzibo
Dzibo (zh, ), ir prefektūras līmeņa municipalitāte Šaņdunas provincē Ķīnas austrumos. Izvietojusies provinces vidienē uz dienvidiem no Huanhe. Robežojas rietumos ar provinces galvaspilsētu Dzjiņaņu, ziemeļos — ar Biņdžou un Dunjinu, austrumos — ar Veifanu, bet dienvidos — ar Liņji un Taiaņu.
Vēsture
Dzibo apkārtnē ir atrastas triju galveno Ķīnas neolīta kultūru — Beisjiņas, Daveņkou un Lunšaņas — relikvijas. Dzibo piepilsēta Liņdzi, tolaik — Incju (營丘, Yíngqiū) bijusi senās Cji valsts (1046.—221. p.m.ē.) galvaspilsēta un savā ziedu laikā bijusi Ķīnas lielākā pilsēta. Haņu un Tanu dinastiju laikā Dzibo apkārtne bija viens no galvenajiem zīda piegādātājiem Zīda ceļam.
Mūsdienu pilsēta izveidota 1954. gadā, apvienojot Dzičuaņas un Bošaņas pilsētas, no kuru nosaukumu pirmajām zilbēm veidots Dzibo nosaukums.
Ekonomika
Dzibo joprojām ir nozīmīgs zīda audzēšanas un tekstilrūpniecības centrs. Attīstīta kalnrūpniecība (iegūst akmeņogles, dzelzs rūdu, boksītus, keramikas mālu). Galvenās rūpniecības nozares ir keramika, naftas pārstrāde, farmācija, metalurģija un mašīnbūve. Nozīmīgs iekšzemes tūrisma galamērķis.
Mērija Astore
Mērija Astore (en, dzimusi, mirusi ) bija amerikāņu aktrise. Iespējams, vislabāk viņa ir pazīstama no lomas Džona Hjūstona film noir filmā "Maltas vanags" (1941).
Dzibo
Ekonomika
2000. gadu sākumā Dzibo bija starp 20 pasaules straujāk augošajām pilsētām IKP pieauguma ziņā.
Mērija Astore
Savu karjeru sākusi 20. gados, filmējoties mēmajā kino. 1941. gadā par filmu The Great Lie saņēmusi Amerikas Kinoakadēmijas balvu kategorijā "Labākā aktrise otrā plāna lomā".
Piedalījusies arī tādās filmās kā Dodsworth (1936), The Palm Beach Story (1942), "Satiksimies Sentluisā" (Meet Me in St. Louis, 1944) un Hush… Hush, Sweet Charlotte (1964).
Līču-Laņģu alas
Līču-Laņģu alas ir alas, kas atrodas Laņģu un Līču klintīs, apmēram 1 km no Liepas, Cēsu novada Liepas pagastā. Kādreiz klintīs atradās 12 alas, tomēr tagad ir tikai 10: Līču aizas ala, Līča Gaisa ala, Līču niša, Līču apakšala, Līču augšala, Bezdibeņa Avota ala, Laņģu niša, Vidējā Laņģu ala un Lielā Laņģu ala.
Bjelovara
Bjelovara (hr) ir pilsēta Horvātijas ziemeļos, Bjelovaras-Bilogoras župānijas centrs.
Rakstos pirmoreiz minēta 1413. gadā. Attīstījusies ap 1756. gadā Austrijas imperatores Marija Terēzijas pret Osmaņu impēriju celto cietoksni. Pilsētas teisības no 1874. gada. Pilsētas centrā atrodas 18. gadsimtā celtā Bjelovaras katedrāle.
Pilsētā dzimuši vieglatlēts Ivans Gubijans (Ivan Gubijan, 1923 – 2009), rokasbumbas spēlētājs Hrvoje Horvats (Hrvoje Horvat, 1946), futbolists Ogņens Vukojevičs (1983).
Režisors
Režisors ir viena no pamatprofesijām teātra mākslā. Režisors realizē savu iestudējuma koncepciju un dramaturģijas materiāla (lugas, romāna, stāsta, dokumentālas literatūras) interpretāciju. Režisors organizē teātra iestudējuma izveidošanu un konsultē visus ar iestudējumu saistītos cilvēkus — aktierus, skatuves māksliniekus, gaismotājus, mūziķus un citus. Režisors vada teātra, operas vai mūzikla iestudējuma mēģinājumus, kā arī ir atbildīgs par izrādes māksliniecisko sniegumu.
TSC Bačka Topola
FK TSC Bačka Topola (sr) ir Serbijas futbola klubs no Bačka Topolas, kas spēlē Serbijas Superlīgā.
Gardners Viljamss
Gardners Viljamss (en; dzimis, miris ) bija amerikāņu brīvā stila peldētājs, 1896. gada vasaras olimpisko spēļu dalībnieks.
1896. gada vasaras olimpiskās spēles
Viljamss 1896. gada vasaras olimpiskajās spēlēs Atēnās startēja divās peldēšanas disciplīnās — 100 metros un 1200 metros. Abās šajās disciplīnās viņa iegūtais rezultāts nav precīzi zināms.
Lāslo Šojoms
Lāslo Šojoms (hu; dzimis ) ir Ungārijas jurists, Ungārijas Konstitucionālās tiesas prezidents no 1990. līdz 1998. gadam un Ungārijas prezidents no 2005. līdz 2010. gadam.
Studējis tiesības Pēčas universitātē. 20. gadsimta astoņdesmitajos gados iesaistījās ekoloģiskajā kustībā. 1989. gadā parlaments iecēla Šojomu par tikko nodibinātās Ungārijas konstitucionālās tiesas prezidentu. Amata pienākumu pildīšanas laikā Ungārijā tika atcelts nāvessods. 2005. gadā pēc opozīcijas partiju ierosinājuma tika ievēlēts par Ungārijas prezidentu, beidza pildīt amata pienākumus pēc termiņa beigām 2010. gadā.
Aleksandrs Hohlačevs
Aleksandrs Hohlačevs (ru, dzimis ) ir Krievijas hokejists, spēlē centra uzbrucēja pozīcijā. Kopš 2021. gada Hohlačevs pārstāv KHL komandu Maskavas "Spartak". 2011. gada NHL draftā Hohlačevu ar kopējo 40. numuru otrajā kārtā izvēlējās Bostonas "Bruins".
Savu karjeru 2012–13. gada sezonā sācis Maskavas "Spartak" rindās. 2012. gadā pārcēlies uz Ziemeļameriku, kur spēlējis AHL komandā Providensas "Bruins". 2014. gadā debitējis NHL komandas Bostonas "Bruins" sastāvā. Pavisam aizvadījis 9 mačus NHL. 2016. gadā atgriezies KHL un pievienojies Sanktpēterburgas SKA, ar kuru viņš izcīnīja savu pirmo Gagarina kausu. Vēlāk trīs sezonas pavadījis "Spartak", bet 2019–20. gada sezonā ar Omskas "Avangard" izcīnījis savu otro Gagarina kausu. 2021. gadā atkal atgriezies "Spartak".
Ģedule
Ģedule (arī Ģedulis) ir Iecavas kreisā krasta pieteka Bauskas novadā. Sākas kā novadgrāvis Dreimaņu purva rietumu malā dienvidos no Tāmām. Tek pa Zemgales līdzenumu galvenokārt ziemeļu virzienā, savācot apkārtējo purvu ūdeņus. Upe lielākajā daļā tecējuma regulēta, izņemot nelielu posmu pirms ietekas. Ietek Iecavas upē Iecavā pie Dartijas.
Džeimss Gandolfīni
Džeimss Džozefs Gandolfīni (James Joseph Gandolfini, Jr.; dzimis, miris ) bija itāļu izcelsmes amerikāņu aktieris.
Pazīstams kā galvenās lomas Tonija Soprāno atveidotājs televīzijas seriālā "Soprano ģimene" (The Sopranos). Par šo lomu saņēmis trīs Primetime Emmy balvas, trīs Ekrāna aktieru ģildes balvas, vienu Zelta globusa balvu. Tāpat filmējies tādās filmās kā "Īstā mīlestība" (1993), "Ķeriet īso" (1995), 8MM (1999), "Meksikānis" (The Mexican, 2001), "Cilvēks, kura nebija" (2001), "Mīla un cigaretes" (Romance & Cigarettes, 2005), Where the Wild Things Are (2009; balss), In the Loop (2009), "Slepenā operācija "30 pēc pusnakts"" (2012), Enough Said (2013), "Piliens" (2014).
Gandolfīni nominēts Tony balvai par lomu Brodvejas uzvedumā God of Carnage.
Gandolfīni nomira 51 gada vecumā 2013. gadā Romā no sirdstriekas.
Komiķis
Komiķis ir persona, kuras darbs ir izklaidēt publiku ar jokiem vai smieklīgām darbībām. Komiķi visbiežāk ir aktieri vai humoristisku televīzijas raidījumu vadītāji. Komiķu joki var būt izteikti gan verbāli, gan attēloti ar kustībām. Komiķi var uzstāties gan atsevišķi, gan kopā ar citiem. Dažkārt tie mēdz iesaistīt savā priekšnesumā arī skatītājus.
Bradikardija
Bradikardija ir stāvoklis, kas parasti tiek definēts, kad indivīdam sirdsdarbības ātrums miera stāvoklī ir mazāks par 60 sitieniem minūtē (BPM) pieaugušajiem, lai gan dažos pētījumos šis slieksnis noteikts kā mazāks par 50 BPM. Bradikardija parasti neizraisa simptomus, līdz sitienu biežums nokrītas zem 50 BPM. Simptomātiski tas var izraisīt nogurumu, vājumu, reiboni, svīšanu un ļoti zemos ātrumos — ģīboni.
Miega laikā lēna sirdsdarbība ar ātrumu 40—50 sit/min ir bieži sastopama un tiek uzskatīta par normālu. Labi sagatavotiem sportistiem var būt arī atlētiskās sirds sindroms, ļoti lēna sirdsdarbība miera stāvoklī, kas rodas kā pielāgošanās sportam un palīdz novērst tahikardiju fiziskas slodzes laikā.
Sinusa
Otrais, sinusa bradikardija, ir sinusa ritms, kas mazāks par 60 sit/min. Tas ir bieži sastopams stāvoklis gan veseliem cilvēkiem, gan tiem, kuri tiek uzskatīti par labi trenētiem sportistiem. Pētījumi atklāja, ka 50—85% trenēto sportistu ir labdabīga sinusa bradikardija, salīdzinot ar 23% no visiem pētītajiem iedzīvotājiem. Sportistu sirds muskulis ir kļuvis trenēts, lai iegūtu lielāku ieplūdes tilpumu, tāpēc, lai cirkulētu vienāda tilpuma asinis, nepieciešamas mazākas kontrakcijas.
Trešais, slimā sinusa sindroms, ietver apstākļus, kas ietver smagu sinusa bradikardiju, sinoatriālo blokādi, sinusa apstāšanos un bradikardijas-tahikardijas sindromu (priekškambaru mirdzēšana, priekškambaru plandīšanās un paroksizmāla supraventrikulāra tahikardija).
Mihails fon Reineke
Mihails fon Reineke (de, ru; dzimis, miris ) bija Madonas novadā dzimis vācbaltiešu/krievu izcelsmes Krievijas flotes viceadmirālis un hidrologs. No 1826. līdz 1852. gadam vadīja hidroloģiskās ekspedīcijas pa Barenca un Balto jūru. Izveidoja Kronštates mērkārti (Кронштадтский футшток), kas vēl aizvien kalpo par nulles atzīmi ģeodēzijā Krievijai un citām valstīm. Reineke bija tuvs admirāļa Pāvela Nahimova draugs. Mihaila fon Reinekes vārdā nosaukta sala pie Vladivostokas, sala un līcis Ohotskas jūrā un līcis Novaja Zemļas arhipelāgā.
Trūpiņi
Trūpiņi ir ciems Kubulu pagastā, Balvu novadā. Atrodas 211 km attālumā no Rīgas.
Deivids Hauels
Deivids Vei Lians Hauels (en; dzimis Īstburnā) ir Lielbritānijas starptautiskais lielmeistars šahā (2007). Trīskārtējais Lielbritānijas šaha čempionātu uzvarētājs (2009, 2013, 2014).
Biogrāfija
Ar šahu sācis nodarboties piecu gadu vecumā. Pārstāvējis Angliju Pasaules un Eiropas jauniešu šaha čempionātos dažādās vecuma grupās, kurās izcīnījis sudraba — 2000. gadā Eiropas jauniešu šaha čempionātā U10 vecuma grupā, un divas bronzas medaļas — 2001. gadā Eiropas jauniešu šaha čempionātā U12 vecuma grupā un 2002. gadā Pasaules jauniešu šaha čempionātā U12 vecuma grupā.
Ļielbritānijas šaha čempionātos izcīnījis 3 zelta (2009, 2013, 2014 ) un bronzas (2012 ) medaļas. 2010. gadā atzīts par Anglijas šaha federācijas gada šahistu (en).
Pārstāvējis Anglijas komandu lielākajos komandu šaha turnīros:
2021. gada novembrī Rīgā ierindojies 9. vietā 2021. gada "FIDE Chess.com Grand Swiss" turnīrā.
Par panākumiem turnīros FIDE 2004. gadā Hauelam piešķīrusi starptautiskā meistara (IM), bet 2007. gadā — starptautiskā lielmeistara (GM) nosaukumu. Sešpadsmit gadu vecumā pārspējis Lūka Makšeina sasniegumu un kļuvis par visjaunāko šaha lielmeistaru Lielbritānijas šaha vēsturē.
Noēls Bā
Fransuā Noēls Bā (fr; dzimis, miris ) bija franču vingrotājs. Startēja 1900. gada vasaras olimpiskajās spēlēs, kur izcīnīja sudraba medaļu vingrošanā.
Puika (filma)
"Puika" ir 1977. gada Latvijas PSR mākslas filma. Filmas režisors ir Aivars Freimanis. Filma uzņemta Rīgas Kinostudijā pēc Jāņa Jaunsudrabiņa "Baltās grāmatas" motīviem.
Sižets
Filmas centrā ir kalpu puika Jānis un viņa dzīve lauku sētā "Mūsmājās" 19. gadsimta beigās cauri visiem gadalaikiem.
Lomās
Epizodēs: Imants Adermanis, Osvalds Bērziņš, Gunārs Placēns, Ignāts Bierants, Juris Laviņš, Jānis Lūsēns, Kaspars Pūce, Ilze Rudolfa, Ilze Vazdika, I. Lazda, M. Abugova, M. Priedāja
Kavaliera karaļa Čārlza spaniels
Kavaliera karaļa Čārlza spaniels ir Lielbritānijas izcelsmes suņu šķirne, kura Latvijā nav populāra. Tos bieži kļūdaini uzskata par maza auguma kokerspanieliem, taču šīs šķirnes ir atšķirīgas.
Sugas izcelsme
Mazie spanieli Eiropas mākslinieku gleznās sāka parādīties 16. vai 15. gadsimtā. Eiropas karaliskajos galmos un dižciltīgo cilvēku namos šie suņi bija ļoti pieprasīti. Stjuartu dinastijas laikā Kavaliera karaļa Čārlza spanieli kļuva vēl iecienītāki. Čārlzam I šie suņi esot ļoti patikuši, taču vēl ciešāk spanieli saistās ar Čārlzu II, jo savu nosaukumu tie ieguvuši karaļa Čārlza II valdīšanas laikā. Viņā izdeva rīkojumu, ka karaļa Čārlza spanieliem ir atļauts atrasties jebkurā publiskā vietā, ieskaitot parlamenta ēku.
Rakstura iezīmes
Šīs šķirnes suns izrāda pieķeršanos, ir pieticīgs un viegli apmācāms. Ir lielisks ģimenes mīlulis, jo tam patīk pavadīt laiku ar saimnieku un baudīt viņa uzmanību. Lieliski saprotas ar bērniem un gados vecākiem cilvēkiem. Spaniels nav liels rējējs, taču ziņos par tuvumā esošajiem svešiniekiem. Par sargsuni tomēr nav uzskatāms, jo visus atnācējus sagaidīs sirsnīgi. Kavaliera karaļa Čārlza spaniels saprotas ar ikvienu, ieskaitot kaķus un citus maza auguma dzīvniekus. Tā kā pats ir salīdzinoši mazs un viegli paņemams līdzi, viņš kļuvis par lielisku ceļabiedru. Savas vajadzības pēc fiziskām nodarbībām piemēro saimnieka dzīves ritmam. Vienīgais mīnuss — nespēj ilgi palikt vientulībā.
Izskats
Kavaliera karaļa Čārlza spanielam ir garš, mīksts, viegli viļņains apmatojums. Kažoka krāsa var būt melni lāsumaina — spīdīgi melna ar spilgtiem sarkanbrūniem plankumiem uz purna, kājām, krūtīm, ausu iekšpusē, zem astes un virs acīm. Trīskrāsaina — melnbalta ar spilgtiem sarkanbrūniem plankumiem uz vaigiem, ausu iekšpusē, zem astes un virs acīm, plats, balts laukums starp acīm un uz pieres. Blenheima — pamatā balta krāsa ar labi izvietotiem kastaņbrūni sarkaniem plankumiem. Rižs — kastaņbrūni sarkana krāsa. Abu dzimumu suņiem skausta augstums ir starp 30 un 33 cm, bet svars — starp 5.5 un 8 kg. Galvaskauss starp augsti novietotajām ausīm gandrīz plakans un plats. Pāreja starp galvaskausu un purniņu labi izteikta. Ausis ir garas un labi apmatotas. Acis, kuras novietotas tālu viena no otras ir lielas, apaļas un melnas. Aste ar labu apmatojumu.
Kopšana
Kavaliera karaļa Čārlza spanielu ieteicams kopt reizi nedēļā. Nagi ir jāapgriež reizi mēnesī. Šis šķirnes suns maina apmatojumu, bet labas kopšanas rezultātā izkritušo matu nebūs pārāk daudz. Īpašu uzmanību jāpievērš ausīm, jo tā kā tās vienmēr ir nolaistas, praktiski nav gaisa apmaiņas. Apmatojumu nav nepieciešams apgriezt un arī izstāžu vajadzībām tas nav pieļaujams.
Ārējās saites
http://www.cavalierhealth.org/
Nīcgales iela (Rīga)
Nīcgales iela ir iela Rīgā, Latgales un Vidzemes priekšpilsētā, Dārzciemā un Purvciemā. Tā sākas krustojumā ar Dzelzavas ielu un beidzas krustojumā ar Pildas ielu. Kopējais ielas garums ir 2183 metri.
Vēsture
Pirmo reizi Nīcgales iela Rīgas ielu sarakstā minēta 1932. gadā ar nosaukumu Jersikas iela. 1936. gadā iela jau sastopama ar savu tagadējo nosaukumu – Nīcgales iela. 1938. gadā Nīcgales ielai tika pievienota Lāčmuižas iela. 1974. gadā tā tika pārsaukta par Andreja Jerjomenko ielu, par godu militārajam darbiniekam Andrejam Jerjomenko (ru). 1991. gadā tā atguva vēsturisko Nīcgales ielas nosaukumu.
Dārzciema apkaimē ielai piederēja divas atsevišķas daļas, viena no kurām 2019. gadā pārdēvēta par Franča Trasuna ielu.
Pagājušā gadsimta septiņdesmito gadu sākuma pārbūves rezultātā iela tika pagriezta un pagarināta līdz jaunizveidotajai Dzelzavas ielai. Nīcgales ielas vēsturiskais sākums atradās krustojumā ar Augusta Deglava ielu, kas atšķiras no tagadējā, taču tas vēl joprojām ir saglabājies kā Nīcgales ielas posms ar tur esošu strupceļu tieši pie Augusta Deglava ielas, tajā atrodošās ēkas joprojām saglabā Nīcgales ielas adreses. Iespējams, nākotnē šis vecais Nīcgales ielas sākuma posms varētu iegūt citu nosaukumu, atbrīvojot Nīcgales ielu no tās atsevišķām daļām.
Ielu savienojumi
Nīcgales iela krustojas ar šādām ielām:
Boulderings
Boulderings (en, no boulder — 'laukakmens') ir viens no klinšu kāpšanas veidiem, kas tiek veikts, neizmantojot virves vai jostu. Lai gan to var izdarīt bez jebkāda aprīkojuma, vairums kāpēju izmanto klinšu kurpes, lai būtu vieglāk nostāvēt uz akmeņiem, krītu, lai rokas paliktu sausas un neslīdētu, un bouldringa matraci, lai negūtu traumas kritiena brīdī. Atšķirībā no free solo kāpšanas, kas arī ir kāpšana bez stiprinājumiem, boulderings ir kāpšana ne augstāk par 6 metriem, lai droši var nolēkt uz paklāja.
Šis sporta veids radās kā apmācību metode kāpējiem un alpīnistiem. Boulderings ļāva kāpējiem praktizēties drošā attālumā no zemes, turklāt veidoja izturību un palielinātu pirkstu spēku. 1900. gadā boulderings pārtapa par atsevišķu disciplīnu.
Vēsture
Klinšu kāpšana pirmo reizi parādījās kā sporta veids 19. gadsimta vidū. Agrāk bouldrings bija nevis atsevišķa disciplīna, bet sava veida apmācības veids. Specializētus klinšu kāpšanas apavus izgudroja Pjērs Alēns (Pierre Allain).
1960. gadā šis sports attīstījās jaunā līmenī, pateicoties amerikāņu matemātiķim Džonam Gillam (John Gill), kurš ieviesa vairākas svarīgas inovācijas. Gills izmantoja atlētikas un vingrošanas kustības, kas palīdzēja labāk tikt uz priekšu. Gills izveidoja maršrutu reitingus pēc to grūtības.
Aprīkojums
Atšķirībā no citiem kāpšanas veidiem, bouldrings var būt drošs un efektīvs arī ar ļoti nelielu aprīkojumu, tāpēc tas ir ļoti pievilcīgs daudziem kāpējiem. Citi iesaka izmantot kāpšanas kurpes un krītasomu pēc iespējas mazāk, kamēr pieredzējuši kāpēji izmanto vairākus pārus kurpju, krītu, birstītes un matračus.
Čaunas rajons
Čaunas rajons (ru, ckt) ir Krievijas Čukotkas autonomā apvidus administratīvais rajons tā ziemeļos, Austrumsibīrijas jūras krastā. Administratīvais centrs ir Pevekas pilsēta. Pašvaldības nozīmē rajona teritorijā izveidots Pevekas pilsētas apvidus (городской округ Певек); sīkāka administratīvā iedalījuma rajonā nav.
Ģeogrāfija
Rajons izvietojies Čukotkas autonomā apvidus ziemeļrietumu daļā Austrumsibīrijas jūras krastā; tā krasta līnija ir 580 km gara. Rietumos robežojas ar Biļibinas rajonu, dienvidos — ar Anadiras rajonu, austrumos — ar Iviltinas rajonu. Rajona teritorija aizņem Čaunas zemieni ap Čaunas līci, no kura rajons ieguvis savu nosaukumu. Rajona teritorijā ietilpst vairākas salas — Ajona, Lielā Routana, Šalaurova sala u.c. Gar zemienes malu paceļas vairāki kalnu masīvi — Šelagu grēda ziemeļaustrumos, Ilirnejas skrausts dienvidos, Raučuas grēda dienvidaustrumos.
Rajons izvietojies aiz polārā loka, tā ainavu veido tundra un arktiskais tuksnesis. Valda mūžīgais sasalums. Raksturīga gara un auksta ziema un īsa, 2—3 mēnešus ilga, vasara. Salnas mēdz būt pat pašos siltākajos mēnešos — jūlijā un augustā. Stabila sniega sega veidojas septembrī, tās biezums līdzenumos 0,5—0,7 m, ielejās var sasniegt 3—5 m. Gada kopējā nokrišņu summa 140—200 mm.
Vēsture
Līdz pat 1909. gadam, kad izveidoja Čukotkas apriņķi ar centru Ueļenā, Čaunas apkārtne faktiski bija teritorija bez centralizētas administrācijas, šeit saimniekoja galvenokārt amerikāņu tirgotāji. Rajons tika nodibināts 1931. gadā jaunizveidotā Čukotkas nacionālā apvidus sastāvā, bet administratīvās iestādes izdevās izveidot tikai 1933. gadā, un par rajona centru kļuva Pevekas apmetne. Tajā pašā gadā nodibināja Čaunas kultūrbāzi, kurā bija medpunkts, skola, darbnīcas, bibliotēka, ceptuve, ēdnīca. 1940. gadu beigās tika nolemts apgūt urāna atradnes rajona austrumos un 1951. gadā tika izveidota Čaunlaga ieslodzīto nometne ar centru Pevekā. Ciemats strauji izauga, tajā izbūvēja jūras ostu. Attīstoties kalnrūpniecībai (ieguva galvenokārt alvu un zeltu; urāna ieguve tika pamesta 1953. gadā), rajona austrumdaļā izauga vairāki kalnraču ciemati. Izirstot PSRS, kalnrūpniecība lielākoties panīka. No 1989. līdz 2002. gadam iedzīvotāju skaits samazinājās no 32 tūkstošiem līdz nepilniem 7 tūkstošiem, tika likvidēti (pamesti) visi kalnrūpniecības ciemati. 2019. gada decembrī Pevekas ostā ekspluatācijā nodeva peldošo atomelektrostaciju Mihail Lomonosov.
Iedzīvotāji
Čaunas rajons ir tradicionāla čukču apdzīvota teritorija. 1939. gadā rajona teritorijā dzīvoja 2467 iedzīvotāji, no tiem 1919 aborigēni un 548 iebraucēji, 1940. gadā iedzīvotāju skaits saruka līdz 2467. Straujš iedzīvotāju skaita pieaugums sākās ar kalnrūpniecības attīstību un tajā sākotnēji nodarbināto ieslodzīto nometņu izveidošanu. 1959. gadā rajonā bija 10 465 iedzīvotāji, bet 1989. gadā — 32 tūkstoši. Mūsdienās iedzīvotāju skaits turpina samazināties, lielākā daļa (82 %) iedzīvotāju dzīvo rajona centrā Pevekā. Citas pastāvīgās apdzīvotās vietas ir Ritkuču (463 iedzīvotāji), Ajonas (191) un Bilingsas (181) čukču nacionālie ciemi. Čukči veido 24 % no rajona kopējā iedzīvotāju skaita.